**Pracovné stretnutie s p.štátnym tajomníkom Martinom Feckom na MPaRV SR dňa 2.6.2020**

**Pôda - programové vyhlásenie vlády, intervenčná stratégia**

|  |  |
| --- | --- |
| podnet | SPF neznámi vlastníci |
| návrh riešenia | Vykonávať inventarizáciu nájomných zmlúv k pozemkom 1 x ročne k 15.9. s cieľom vylúčiť najmä duplicitné nájomné u majiteľov pozemkov, ktorí už nie sú neznámymi vlastníkmi. |

|  |  |
| --- | --- |
| podnet | Pôda SPF |
| návrh riešenia | Vytvoriť výberové kritériá pre nového nájomcu - napr. špeciálna výroba, mladý farmár, ekologické a prírode blízke formy hospodárenia, dobré životné podmienky zvierat, spracovanie vlastnej produkcie, ochrana pred povodňami, rozvoj biodiverzity. |

|  |  |
| --- | --- |
| podnet | Nájomné zmluvy s SPF |
| návrh riešenia | Nové zmluvy uzatvárať len na 5 rokov s ročnou výpovednou lehotou a zabezpečiť, aby všetky zmluvy a dodatky zo strany SPF boli podpísané do 15.4. daného roku. |

|  |  |
| --- | --- |
| podnet | Aktualizácia LPIS |
| návrh riešenia | Aktualizáciu vykonávať 1 x ročne pred 15.4. a verifikáciu do 15.9.  Zároveň vytvoriť pracovnú skupinu ohľadom GSAA zo zástupcov PPA, VÚPOP, ÚKSÚP a poľnohospodárov (napr. Ekotrend) s cieľom eliminovať byrokraciu, zjednodušiť kontroly a riešiť opakujúce sa problémy. |

|  |  |
| --- | --- |
| podnet | Zmeny biotopov bez súčinnosti s farmárom |
| návrh riešenia | Zmeny biotopov na základe oznámenia Štátnej ochrany prírody (ŠOP) vykonávať až po konzultácii s užívateľom pozemku, ktorého vie ŠOP identifikovať z GSAA. |

|  |  |
| --- | --- |
| podnet | Rozoranie TTP |
| návrh riešenia | Umožniť na pozemkoch, ktoré boli v roku 2004 OP a následne boli preklasifikované VÚPOPom na pokyn PPA na TTP navrátiť do štatútu OP (v k.ú. sú zapísané ako OP). |

|  |  |
| --- | --- |
| podnet | Odstraňovanie samonáletov |
| návrh riešenia | Vytvoriť v regiónoch komisie (životné prostredie, PPA, pozemkový a lesný úrad), ktoré na požiadanie prenajímateľa umožnia pozemok so samonáletmi upraviť do pôvodného stavu alebo preklasifikovať na les. |

|  |  |
| --- | --- |
| podnet | Používanie pesticídov |
| návrh riešenia | Zaviesť fytosanitárnu službu ( obdobne ako v ŽV pri používaní antibiotík ) |

**Laznícky zákon** - podporujeme vytvorenie takejto legislatívnej zmeny

|  |  |
| --- | --- |
| podnet | Požadujeme možnosť pripomienkovať zákon pred jeho predkladaním na schválenie. |
| podnet | Možnosť rozšírenia lazníckych oblastí na územiach, ktoré pôvodne spĺňali podmienky osídlenia na lazoch, ale zanikli. |

**Ekologická poľnohospodárska výroba (EPV)**

|  |  |
| --- | --- |
| podnet | Od 1.1.2021 má platiť nové Nariadenie EÚ pre EPV. |
| návrh riešenia | Posunúť účinnosť od 1.1.2022. |

|  |  |
| --- | --- |
| podnet | Od 1.1.2021 mám platiť nový zákon SR. |
| návrh riešenia | Posunúť účinnosť od 1.1.2022 |

|  |  |
| --- | --- |
| podnet | Nezvyšovať minimálne zaťaženie DJ/ha. |
| návrh riešenia | Zachovať minimálne zaťaženie na 0,3 DJ/ha |

|  |  |
| --- | --- |
| podnet | Podpora v rokoch 2021 - 2027 |
| návrh riešenia | Navýšiť alokáciu finančných prostriedkov do EPV v súvislosti s predpokladom navýšenia ekologických plôch na 25 % do roku 2030. Umožniť priebežné každoročné navyšovanie záväzku do EPV. |

|  |  |
| --- | --- |
| podnet | Zelené a sociálne verejné obstarávanie |
| návrh riešenia | Vytvoriť systém zvýhodnenia pre zelené a sociálne verejné obstarávanie pri kúpe výrobkov od prvovýrobcov zníženou DPH. |

|  |  |
| --- | --- |
| podnet | Výskum v EPV |
| návrh riešenia | Podpora domáceho výskumu v EPV (SPU, NPPC, VÚOOD), hľadanie nástrojov na využívanie zahraničných výsledkov (napr FIBL Švajčiarsko). |

|  |  |
| --- | --- |
| podnet | Chceme Slovensko bez GMO |

**Osivá, sadivá**

|  |  |
| --- | --- |
| podnet | Bielkovinový program(strukoviny a leguminózy) - šľachtenie, udržovanie, semenárstvo - (napr. je veľký záujem pestovateľov o šošovicu, ale niet osív; vieme z Génovej banky namnožiť už neudržiavané slovenské odrody, ale je problém zlegalizovať takéto osivá) |
| návrh riešenia | Obnoviť udržovacie šľachtenie a následné množenie pôvodných slovenských odrôd. |

|  |  |
| --- | --- |
| podnet | Staré a krajové odrody |
| návrh riešenia | - obnova a udržiavanie repozitórií starých a krajových odrôd,  **-** možnosť legálneho množenia starých odrôd,  - zmena minimálneho počtu jedincov na ha sadu, aby ich automaticky nepreviedli do TTP. |

|  |  |
| --- | --- |
| podnet | Upraviť činnosť Génovej banky SR v Piešťanoch |
| návrh riešenia | V rámci reformy NPPC upraviť činnosť Génovej banky SR v Piešťanoch v tom zmysle, aby popri bezplatnom poskytovaní biologických materiálov pre šľachtenie, výskum a pod. mohla GB vykonávať aj komerčnú činnosť s cieľom využívať uchovávané génové zdroje v pestovateľskej praxi. |

|  |  |
| --- | --- |
| podnet | Podporiť pestovanie konopy |
| návrh riešenia | V súčinnosti s MZ SR iniciovať novelu zák. č. 139/1998 o omamných látkach... s cieľom vypustiť zo zoznamu zakázaných látok kanabidiol (CBD). Tento terajší zákaz (jediný na svete) je veľkou brzdou ďalšieho rozvoja konopárstva. |

**Predaj z dvora**

|  |  |
| --- | --- |
| podnet | ŠVPS SR – nesystémová s neštandardná účasť orgánov úradnej kontroly potravín na príprave právnych noriem vo fáze posúdenia a hodnotenia rizika v rozpore s predpismi EÚ, ktorého dôsledkom je presadzovanie záujmov kontrolného orgánu na úkor rozvoja predaja z dvora, neprimeraná a neefektívna kontrola, nejednotný výklad legislatívy. |
| návrh riešenia | * na základe nezávislého posúdenia a hodnotenia rizika v súlade s predpismi EÚ vytvoriť kategorizáciu a prirodzene oddeliť stupeň : a)bez potrebnej regulácie, b)s potrebnou reguláciou a bez nutnosti štátneho dozoru c)s reguláciou podliehajúcou štátnemu dozoru v záujme efektívnosti a primeranosti, * na základe nezávislého hodnotenia rizika zabezpečiť jednotný výklad legislatívy, * vytvoriť plán kontrol s uvedením sankcií (pri drobných nedostatkoch najprv usmernenie), * rozsah požiadaviek kladených na výrobcu malého množstva potravín má byť úmerný množstvu vyrobených výrobkov. |

|  |  |
| --- | --- |
| podnet | Zrušenie NV 359/2011 a NV 360/2011 a vytvorenie nového právneho a kontrolného rámca v záujme rozvoja predaja z dvora a nie šikanovania občanov kontrolami. |
| návrh riešenia | - vykonať a v príprave noriem akceptovať nezávislé posúdenie a hodnotenie rizika, - umožniť aj doteraz vylúčené činnosti, - deregulovať predaj z dvora podľa kategórie rizika na samosprávu, - pri vytvorení miestneho trhu rozšíriť možnosti predaja výrobkov bez prevádzkarne aj pre vybrané živočíšne produkty, najmä mliečne výrobky, - umožniť vytvorenie "zdieľaných" prevádzkarní na spracovanie živočíšnych výrobkov, napr. v poľnohospodárskych školách alebo na obciach, - nezmyselné a nepodložené množstevné opatrenia zrušiť a preferovať pri obmedzeniach riziko a schému krátkeho režaťazca, množstevné podmienky - stačí podmienka predaja prvovýrobcom z vlastných surovín. |

|  |  |
| --- | --- |
| podnet | Oslobodenie príležitostných príjmov z poľnohospodárskej činnosti z platenia daní. |
| návrh riešenia | Opätovné zavedenie oslobodenia príležitostných príjmov z poľnohospodárskej činnosti z platenia daní, napr.1000 eur/rok. |

**Edukácia**

|  |  |
| --- | --- |
| podnet | Dni ekologického poľnohospodárstva SR, BIOFARMA ROKA, BIOPOTRAVINA ROKA |
| návrh riešenia | Zaradiť DNI EPV SR do kalendára veľtrhov a výstav od roku 2021. |

|  |  |
| --- | --- |
| podnet | BIO, uhlíková stopa - vzdelávanie v školách, propagácia v médiách |
| návrh riešenia | Zaradiť do učebných osnov. |

**Podpora**

|  |  |
| --- | --- |
| podnet | Nový spôsob podpory investícií - zmena čerpania v II. pilieri. |
| návrh riešenia | Čerpanie investícií viazať k merateľným ukazovateľom : hektár, DJ, zamestnanosť, ekológia, … ( bez projektov). |

|  |  |
| --- | --- |
| podnet | Výpočet zelenej nafty |
| návrh riešenia | Zmeniť výpočet zelenej nafty, prehodnotiť s dôrazom na prvovýrobcu potravín. |

|  |  |
| --- | --- |
| podnet | Zamedziť zdaňovaniu priamych platieb z PPA účtovaných v jednoduchom účtovníctve |
| návrh riešenia | Na rozhodnutiach PPA uvádzať účelové použitie peňažných prostriedkov. |

|  |  |
| --- | --- |
| podnet | Podpora mladých farmárov, generačná výmena |
| návrh riešenia | Podporiť min. 4000 mladých farmárov, výzvu vyhlasovať každoročne. |

|  |  |
| --- | --- |
| podnet | Podpora malých farmárov |
| návrh riešenia | Podporiť min. 4000 malých farmárov, výzvu vyhlasovať každoročne. |

**Agrolesníctvo**

|  |  |
| --- | --- |
| podnet | Agrolesníctvo nie je v SPP 2021-2027, pričom v Enviro stratégii MŽP SR je. |
| návrh riešenia | - zaradiť do SPP 2021-2027,  - vytvoriť pracovnú skupinu, ktorá bude pripravovať podporné schémy pre „agrolesníctvo“ ,  - riešiť domáce výskumné projekty zamerané na problematiku agrolesníctva |

|  |  |
| --- | --- |
| podnet | Odstránenie legislatívnych bariér pre agrolesnícke systémy hospodárenia |
| návrh riešenia | Upraviť Zákon o ochrane pôdy, Zákon o ochrane prírody a krajiny, Lesný zákon a nadväzné vykonávacie predpisy tak, aby v nich boli zakotvené pojmy "agrolesníctvo", resp. "agrolesnícke systémy" |

**Odpady**

|  |  |
| --- | --- |
| podnet | Kafiléria |
| návrh riešenia | Vyčleniť prostriedky na refinancovanie nákladov na odvoz a likvidáciu vedľajších živočíšnych produktov priamo chovateľovi na základe predloženej faktúry (refundácia ) a nie spracovateľovi. |

|  |  |
| --- | --- |
| podnet | Využitie potravinového odpadu na farmách a BPS/bioplynové stanice bez hygienickej slučky |
| návrh riešenia | Umožniť využitie potravinového odpadu na farmách, upraviť príslušnú legislatívu. |

|  |  |
| --- | --- |
| podnet | Nákup strojov |
| návrh riešenia | - vytvoriť povinnosť zabezpečiť min. 10-ročný servis a náhradné diely  - osveta a podpora farmárov pri nákupe technológií na spracovanie a zhodnotenie odpadov |

|  |  |
| --- | --- |
| podnet | Plastové obaly - fólie |
| návrh riešenia | Zabezpečiť dostupnosť recyklovateľných a rozložiteľných plastových obalov. |

|  |  |
| --- | --- |
| podnet | **Sociálne poľnohospodárstvo** |
| návrh riešenia | **-** zaradenie do zoznamu navrhovaných tém opatrenia 16.1 Zriadenie a prevádzka operačných skupín EIP do časti "Prierezové a spoločné témy"  - vytvorenie poradného orgánu, ktorý by riešil legislatívne ukotvenie a rozvoj sociálneho poľnohospodárstva |

|  |  |
| --- | --- |
| podnet | **Ušné známky** |
| návrh riešenia | Umožniť chovateľom výber z ponuky (vyrába DATAMARS v Nitre). |

|  |  |
| --- | --- |
| podnet | **Poradenstvo -** 10 poradenských služieb pre jedného poradcu za rok |
| návrh riešenia | Neobmedzovať počet poradenských služieb pre jedného poradcu za rok. |

|  |  |
| --- | --- |
| podnet | **ARVI/NSRV** |
| návrh riešenia | - organizovanie stretávania sa Zväzov - prenos potrieb a požiadaviek zdola nahor  - kontaktný bod pre vidiek |

Odkazy, kde sú naše návrhy na zmeny :

<https://www.ecotrend.sk/zvaz-ekologickeho/sprava/navrhy-legislativnych-zmien/>

<https://www.predajzdvora.sk/aktuality/takto-chceme-predaj-z-dvora/>